Cuneiform Tablet Kt v/k 138 (AKT 3 65)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na en-um-a-šur qí-bi₄-ma 5 GÚ 25 ma-na AN.NA ku-nu-ku 94 TÚG ŠÀ.BA 5 TÚG kà-ab-tù-tum 15 TÚG ta-ar-dí-ú-tum 30 {TÚG}ku-sí-a-tum 1 {TÚG}šu-lu-up-ku-um 1 lu-bu-šu-um 2 ni-ib-ra-ra-an 6 ANŠE 7 ma-na AN.NA ri-ik-sú-um ša ik-ri-bi₄-a a-ḫa-ma mì-ma a-nim i šé-pì-kà tù-šé-ṣí 4 GÚ 20 ma-na AN.NA ku-nu-ku 1 me-at 24 TÚG 6 ANŠE mì-ma a-nim ša šé-ep i-šar-be-lí 1 GÚ 7 ma-na AN.NA ku-nu-ku 5 TÚG 0.5 ANŠE ša šé-ep ku-lu-ma-a 2 GÚ 20 ma-na AN.NA ku-nu-ku 11 TÚG kà-ab-tù-tum 10 TÚG ša qá-tim 1.5 ANŠE ša šé-ep a-lá-bi₄-im mì-ma lu-qú-tim a-ni-tim KÙ.BABBAR ša AN.NA-ki-a ù TÚG.ḪI-tí-a ṣa-ba-at-ma KÙ.BABBAR ma-lá tù-šé-bi₄-lá-ni bu-tù-uq-ma ší-tí KÙ.BABBAR-pì-a šé-bi₄-lam lu-qú-tum ša šé-ep ku-ra lu šál-ṭá-at ša AN.NA ù TÚG.ḪI.A za-ki-a-ma KÙ.BABBAR ku-nu-uk-ma i pá-ni-kà šé-bi₄-lam a-lá-an ma-áš-kà-tim ša šé-ep ḫa-na-na i-na a-lá-ki-kà mì-ma ni-kà-sí ša-aḫ-lu-tim lá tù-ba-lam i pá-ni-kà za-ki-a-am 7 ma-na AN.NA ri-ik-sú-um ša šé-pì-kà 21 ma-na AN.NA ša a-šu-mì DUMU a-šur-i-dí ub-lu-ni-ku-ni 4 ma-na KÙ.BABBAR šé-bi₄-lam